Gripenbergi skandaal
Gripenbergi skandaaliks nimetatakse 1919. aasta novembris Tartus Vanemuise teatris puhkenud märulit. Soome-rootsi tantsukunstnikud Maggie Gripenberg ja Onni Gabriel esinesid Vanemuises 3. ja 5. novembril. Etendusel vilistasid pallaslased, mõned siurulased ja Odamehe kirjastusega seotud isikud tantsukunstnikud välja. Esinejate vaimustatud pooldajad hakkasid omakorda segajaid peksma.